Viborger Samler, 1838-12-29
Udenlandske Efterretninger. Frankrig. Den 17de d. M. aabnede Kongen Kamrene med en Tale. Om Belgien hedder det: "Conferencerne i London og Belgiens og Hollands Forhold ere atter aabnede. Jeg tvivler ei paa, at de jo ville faae et snarligt og fredeligt Udfald idet de yde Belgiens Uafhængighed og Europas Rolighed en ny Borgen." Fuldbyrdelsen af Kirkestatens Rømning af de østerrigske og franske Tropper forkyndes." "Spanien - hedder det – er endnu stedse et Bytte for de samme Tvistigheder, de samme Lidelser. Vi vedblive tilligemed vore Forbundsfæller at udføre alle Quadrupeltractatens Bestemmelser. Dronningens Regjering har ei alene modtaget al den Bistand, hvortil Forbundet forpligter os, men ogsaa al den Hjelp, som Frankrigs Vel har tilstedet os at yde den." Om sin Sønnesøn sagde han: "Greven af Paris's Fødsel er den største Trøst, som Himlen kunde give mig. Hr. Dupin er ved den tredie Afstemning valgt til Præsident for de Deputeredes Kammer med 188 Stemmer; Hr. Passe havde 178. Pairskammeret har valgt sin Addressecommission. - Constitutionel mener, at hvis de Deputeredes Addresse skulde blive ligesaa intetbetydende som Throntalen, da vilde næste Aar, istedetfor 200,000, vel en Million Underskrifter fordre Valg reform. "At bedrage - siger Temps – og skuffe, det er Regjeringsmidlerne, Dobbelttungethed er Cabinettets Characteer, Svaghed dets Temperament."Hr. Desage, der er kommen tilbage, skal Jntet have udrettet i London. - Hertugen af Remours er reist til Pisa, for at besøge Hertuginden af Würtemberg, der har været meget syg, men nu er i Bedring. Spanien. Atter et nyt Ministerium. Don Perez de Costro, Gesandt i Portugal, er bleven Conseilspræsident og Udenrigsminister; Don Los Arrozolo, Deputeret fra Valladolid, Justitsminister; D. A. Hompanera, Deputeret fra Valencia, Jndenrigsminister, Krigsministeren General Alair vil overtage Marineportefeuillen og Conseilspræsidentskobet indtil de Hr. Chacons og Perez de Castros Ankomst. Don Mauricio Carlos de Onis vil interimistisk besørge Udenrigsministerens Functioner. Det hed, at Narvaez var skjult i Madrid. – Man tvivlede ikke om, at jo Hr. de Castro vilde modtage. Alair har meddeelt de Deputeredes Kammer følgende meget korte ministerielle Program: 1) Regjeringen vil ikke forsømme noget Middel til saa hurtigt muligt at tilendebringe Borgerkrigen. 2) Hvis Partiernes Enighed skal tjene til Grundvold for Regjeringens Handlemaade, saa er Øieblikket forhaanden tilat opfylde Ønsket om en almindelig Forsoning. 3) For at naae disse gavnlige Formaal, maa Regjeringen kunne gjøre Regning paa Kamrenes dristige Medvirkning. Ministeren tilføiede, at han meget snart vilde forelægge Budgettet. – Espartero skal i en Memoire til Dronningen opfordre til Strænghed mod Cordova og Narvaez. - Reservearmeen er opløst ved et kongeligt Decret. - Krigsministeren og Finantsministeren vise begge den største Driftighed. Den Sidstnævnte regner med Sikkerhed paa et heldigt Udfald, naar han tør stole paa Kammerets Bistand. - Fra Bayonne meldes under den 17de d. M., at Maroto er afsat og at Garcia eller Maralas er udnævnt til hans Efterfølger. - Munagorri har stærkt befæstet sig i sin Stilling nedenfor St. Martial; han har 1100 Md. Jnfanteri og 60 Heste. Den carlistiske Generalcapitain i Guipuzcon er meget generet ved hans Nærværelse, da han ikke tør vove at fore sine Tropper mod deres Landsmænd.